CELEX: 62009CA0423
Language: hu
Date: 2010-10-28 00:00:00
Title: C-423/09. sz. ügy: A Bíróság (ötödik tanács) 2010. október 28-i ítélete (a Hoge Raad der Nederlanden (Hollandia) előzetes döntéshozatal iránti kérelme) — Staatssecretaris van Financiën kontra X BV (Közös Vámtarifa — Tarifális besorolás — Kombinált Nómenklatúra — Szárított, de nem teljesen dehidrált zöldségek (fokhagymafejek))

18.12.2010   
            
            
               HU
            
            
               Az Európai Unió Hivatalos Lapja
            
            
               C 346/19
            
         A Bíróság (ötödik tanács) 2010. október 28-i ítélete (a Hoge Raad der Nederlanden (Hollandia) előzetes döntéshozatal iránti kérelme) — Staatssecretaris van Financiën kontra X BV
   (C-423/09. sz. ügy) (1)
   
   (Közös Vámtarifa - Tarifális besorolás - Kombinált Nómenklatúra - Szárított, de nem teljesen dehidrált zöldségek (fokhagymafejek))
   2010/C 346/31
   Az eljárás nyelve: holland
   
      A kérdést előterjesztő bíróság
   
   Hoge Raad der Nederlanden
   
      Az alapeljárás felei
   
   
      Felperes: Staatssecretaris van Financiën
   
      Alperes: X BV
   
      Tárgy
   
   Előzetes döntéshozatal iránti kérelem — Hoge Raad der Nederlanden — A vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2003. szeptember 11-i 1789/2003/EK bizottsági rendelet (HL L 281, 1. o; magyar nyelvű különkiadás 2. fejezet, 14. kötet, 3. o.) és a vám- és statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, a 2004. szeptember 7-i 1810/2004/EK bizottsági rendelet (HL L 327., 1. o.) értelmezése — Nem teljesen dehidrált és hűtve importált szárított zöldségek (fokhagymafejek) tarifális besorolása
   
      Rendelkező rész
   
   A 2004. szeptember 7-i 1810/2004/EK bizottsági rendelettel módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet I. mellékletét képező Kombinált Nómenklatúrát úgy kell értelmezni, hogy az olyan fokhagymát, amely intenzív szárításon esett át olyan speciális eljárás keretében, amelynek eredményeképp az áru víztartalmát teljesen vagy majdnem teljesen kivonták, a Kombinált Nómenklatúra 0712 90 90 vámtarifaalszáma alá, a friss fokhagyma jellemzőit és tulajdonságait megőrző, részlegesen szárított fokhagymát azonban a Kombinált Nómenklatúra 0703 20 00 vámtarifaalszáma alá kell besorolni.
   
      (1)  HL C 24., 2010.1.30.